ai4bharat/Pralekha huggingface dataset:
பிரதமர் அலுவலகம்
கொவிட்-19 முன்களப் பணியாளர்களுக்கு ஜூன் 18ம் தேதி திருத்தியமைக்கப்பட்ட திறன் மேம்பாட்டு பயிற்சி: பிரதமர் தொடங்கி வைக்கிறார்
கொவிட் முன்களப் பணியாளர்களுக்கு ‘திருத்தியமைக்கப்பட்ட திறன் மேம்பாட்டு பயிற்சியை’ 2021 ஜூன் 18ம் தேதி அன்று காலை 11 மணியளவில் காணொலி காட்சி மூலம் பிரதமர் திரு நரேந்திர மோடி தொடங்கி வைக்கிறார்.
26 மாநிலங்களில் உள்ள 111 பயிற்சி மையங்களில் இந்நிகழ்ச்சி தொடங்கும். இந்நிகழ்ச்சி தொடக்கத்துக்குப்பின், பிரதமர் உரையாற்றுவார். இந்நிகழ்ச்சியில் மத்திய திறன்மேம்பாடு மற்றும் தொழில்முனைவுத் துறை அமைச்சரும் கலந்துக் கொள்கிறார்.
நாடு முழுவதும் ஒரு லட்சத்துக்கும் மேற்பட்ட கொவிட் முன்களப் பணியாளர்களின் திறன்களை மேம்படுத்துவதே இந்நிகழ்ச்சியின் நோக்கம். வீட்டு கவனிப்பு உதவி , அடிப்படை கவனிப்பு உதவி, மேம்பட்ட சிகிச்சை உதவி, அவசர சிகிச்சை உதவி, மாதிரி சேகரிப்பு மற்றும் மருத்துவ சாதன உதவி ஆகியவற்றில் திருத்தியமைக்கப்பட்ட விதிமுறைகளின் அடிப்படையில் இந்த பயிற்சி வழங்கப்படும்.
இந்த திட்டம், பிரதமரின் கவுசல் விகாஸ் திட்டம் 3.0-ன் கீழ் ரூ.276 கோடி செலவில் மேற்கொள்ளப்படும் சிறப்பு திட்டம் ஆகும். இந்த பயிற்சி, சுகாதாரத்துறையில் தற்போதைய மற்றும் எதிர்கால தேவைக்கு ஏற்ப, மருத்துவம் அல்லாத சுகாதார பணியாளர்களை திறன் வாய்ந்தவர்களாக உருவாக்கும்.
------
(
சுகாதாரம் மற்றும் குடும்ப நலத்துறை அமைச்சகம்
ஒரே நாளில் மிக அதிகபட்சமாக ,4.2 லட்சத்துக்கும் அதிகமான கோவிட் மருத்துவப் பரிசோதனைகள் செய்து இந்தியா சாதனை.
இதுவரை சுமார் 1.6 கோடி மாதிரிகள் பரிசோதனை
தொற்று நோயால் உயிரிழப்பு விகிதம் 2.35 சதவீதம் ஆக சரிவு
முதல்முறையாக 4 லட்சத்து 20 ஆயிரத்துக்கும் மேற்பட்ட கோவிட் மருத்துவப் பரிசோதனைகள் ஒரே நாளில் செய்யப்பட்டுள்ளன. கடந்த ஒரு வார காலமாக தொடர்ச்சியாக தினமும் 3 லட்சத்து 50 ஆயிரத்துக்கும் மேற்பட்ட பரிசோதனைகள் செய்யப்பட்டதன் தொடர்ச்சியாக இந்த அதிகபட்ச எண்ணிக்கை எட்டப்பட்டுள்ளது. கடந்த 24 மணி நேரத்தில் 4,20,898 மாதிரிகள் பரிசோதனை செய்யப்பட்டுள்ளன. பத்து லட்சம் பேரில் எவ்வளவு பேருக்குப் பரிசோதனை செய்யப்படுகிறது  என்ற கணக்கீட்டின்படி, இப்போது 11,485 பரிசோதனை என்ற நிலை எட்டப்பட்டுள்ளது. இதுவரையில் நடத்தப்பட்ட பரிசோதனைகளின் எண்ணிக்கை 1,58,49,068 ஆக உள்ளது. இந்த இரண்டு எண்ணிக்கைகளுமே தொடர்ந்து அதிகரித்துக் கொண்டிருக்கின்றன.
கோவிட் நோய் பாதிப்பைக் கண்டறிய 2020 ஜனவரியில் ஒரே ஒரு ஆய்வகம் மட்டும் இருந்த நிலையில், இப்போது 1301 பரிசோதனை நிலையங்கள் என்ற நிலை எட்டப்பட்ட காரணத்தால் தான் இது சாத்தியமாகியுள்ளது. இப்போதுள்ள ஆய்வகங்களில் 902 அரசு ஆய்வகங்களும், 399 தனியார் ஆய்வகங்களும் அடங்கும். பரிசோதனை வசதி அளிப்பதற்கு ஐ.சி.எம்.ஆர். அளித்த திருத்தப்பட்ட வழிகாட்டுதல்கள் மற்றும் அரசுகள் எடுத்த அனைத்து வகையான முயற்சிகள் காரணமாக, பரவலாகப் பரிசோதனைகள் நடத்துவது சாத்தியமாகியுள்ளது.
``பரிசோதனை செய்தல், தடமறிதல் மற்றும் சிகிச்சை அளித்தல்'' என்ற அணுகுமுறையைப் பின்பற்றுமாறு அனைத்து மாநிலங்கள் / யூனியன் பிரதேசங்களுக்கு மத்திய அரசு ஆலோசனை கூறியுள்ளது. அதிகமாகப் பரிசோதனைகள் செய்வதால் ஆரம்பத்தில் நோய் பாதித்தவர்கள் எண்ணிக்கை அதிகரிக்கும் என்றாலும், படிப்படியாக அது குறையத் தொடங்கும் என்பது டெல்லியில் மத்திய அரசு மேற்கொண்ட முயற்சிகள் மூலம் நிரூபிக்கப்பட்டுள்ளது.
முழுமையான தரநிலைப்படுத்திய சிகிச்சை அணுகுமுறை அடிப்படையிலான, சிறப்பான மற்றும் தரநிலைப்படுத்திய சிகிச்சை மேலாண்மை நடைமுறைகள் பின்பற்றப்படுவதால், தொற்று நோயால் உயிரிழப்போர் விகிதம் குறைந்து வருகிறது. மத்திய அரசு மற்றும் மாநில / யூனியன் பிரதேச அரசுகளும் மேற்கொண்டுள்ள கூட்டு நடவடிக்கைகளால், கோவிட்-19 பாதிப்பால் உயிரிழப்போர் எண்ணிக்கை குறைந்து வருகிறது என்று நிரூபிக்கப்பட்டுள்ளது. இன்றைக்கு இது 2.35 சதவீதமாகக் குறைந்துள்ளது. உலக அளவில் இந்தத் தொற்று நோயால் உயிரிழப்பு விகிதம் இந்தியாவில் தான் குறைந்தபட்ச அளவில் உள்ளது.
கடந்த 24 மணி நேரத்தில் 32,223 கோவிட் நோயாளிகள் குணம் அடைந்துள்ளனர். இதுவரையில் குணம் அடைந்தவர்கள் எண்ணிக்கை இன்று 8,49,431 -ஐ எட்டியுள்ளது. நோய் பாதித்தவர்களில் அதிகபட்ச அளவாக 63.54 சதவீதம் பேர் குணம் பெற்றுள்ளனர். குணம் அடைந்தவர்கள் மற்றும் சிகிச்சையில் உள்ளவர்களின் எண்ணிக்கைக்கு இடையில் உள்ள இடைவெளி மேலும் அதிகரித்து 3,93,360-ஐ தொட்டிருக்கிறது.
பாதுகாப்பு அமைச்சகம்
ஹால்டியாவுக்குச் செல்லும் போர்த்துகீசிய கொள்கலன் கப்பலில் எண்ணெய் கசிவு : இந்திய கடலோர காவல்படை எச்சரிக்கையாக உள்ளது
சென்னையிலிருந்து தென்கிழக்கில் சுமார் 450 கி.மீ தூரத்தில் கடலில் எண்ணெய் கசிவு இருப்பதாக, கொழும்பு கடல் மீட்பு ஒருங்கிணைப்பு மையத்திலிருந்து  2021 ஜூன் 16 அன்று, இந்திய கடலோர காவல்படைக்கு  தகவல் கிடைத்த்து. மேலதிக விசாரணையில், கொழும்பிலிருந்து மேற்கு வங்காளத்தின் ஹால்டியாவுக்கு செல்லும் வழியில், எம்.வி.டெவன் என்ற போர்த்துகீசிய கொள்கலன் கப்பலின், எரிபொருள் தொட்டியில்  விரிசல் உருவாக்கியுள்ளது தெரிய வந்துள்ளது. இதில், சுமார் 120 கிலோ லிட்டர், மிகக்குறைந்த சல்பர் எரிபொருள் எண்ணெய் இருந்தது.
தடுப்பு நடவடிக்கை எடுக்கப்படுவதற்கு முன்னர், சுமார் 10 கிலோ லிட்டர் எண்ணெய் கடலுக்குள் கசிந்ததால், தொட்டியில் மீதமுள்ள எண்ணெய்யை கப்பல் குழுவினர் மற்றொரு தொட்டிக்கு மாற்றினர். இந்தக் கப்பல் 382 கொள்கலன்களில் 10,795 டன் பொது சரக்குகளை ஏற்றிச் சென்றுள்ளது. கப்பலில் 17 பணியாளர்கள் உள்ளனர். இந்த கப்பல் ஹால்டியாவை நோக்கி சென்று கொண்டுள்ளது. இது 2021 ஜூன் 18 அன்று ஹால்டியாவை அடையும்.
இந்திய கடலோர காவல்படை, எம்.ஜி.டெவோனுடன் தொடர்ந்து தொடர்பில் உள்ளதாகவும், கப்பல் நிலையாக உள்ளதாகவும் தெரிவித்துள்ளது. சென்னையில் உள்ள இந்திய கடலோர காவல்படையின் மாசுக் கட்டுப்பாட்டு குழு எச்சரிக்கப்பட்டு, தயார் நிலையில் உள்ளது. கூடுதலாக, ஐ.சி.ஜி கப்பல்கள் மற்றும் கடலில் நிறுத்தப்பட்டுள்ள விமானங்களும் தயார் நிலையில் உள்ளன என்று பாதுகாப்பு அமைச்சகம் தெரிவித்துள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 182.65 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 182.65 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.42 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805461
அறிவியல் மற்றும் தொழில்நுட்பத்துறை
சார்ஸ் - சி.ஓ.வி.-2 கொரோனா வைரஸ் கட்டுப்படுத்துவதற்கான முகக்கவச உறைகள் : வீடுகளிலேயே முகக்கவச உறை தயாரிப்பதற்கான கையேட்டை வெளியிட்டது முதன்மை அறிவியல் ஆலோசகர் அலுவலகம்
வீடுகளிலேயே முகக்கவச உறை தயாரிப்பதற்கான கையேட்டை - ``சார்ஸ் - சி.ஓ.வி.-2 கொரோனா வைரஸ் கட்டுப்படுத்துவதற்கான முகக்கவச உறைகள் ''  - முதன்மை அறிவியல் ஆலோசகர் அலுவலகம் வெளியிட்டுள்ளது.
உலக சுகாதார அமைப்பின் தகவலை மேற்கோள் காட்டியுள்ள இந்தக் கையேட்டில், ``ஆல்கஹால் அடிப்படையிலான கை கழுவும் திரவங்கள் அல்லது சோப்பு மற்றும் தண்ணீர் கொண்டு அடிக்கடி கைகளை சுத்தம் செய்வதுடன் இணைந்ததாக முகக்கவச உறை பயன்படுத்துவது மட்டுமே நல்ல பயனைத் தரும். நீங்கள் முகக்கவச உறை அணிந்தால், அதை எப்படிப் பயன்படுத்த வேண்டும், எப்படி முறையாக அகற்ற வேண்டும் என்பதையும் அறிந்திருக்க வேண்டும்'' என்று கூறப்பட்டுள்ளது.
மக்கள் தொகையில் 50 சதவீதம் பேர் முகக்கவச உறைகள் அணிந்தால், அந்த 50 சதவீதம் பேர் மட்டுமே வைரஸ் தாக்குதலில் இருந்து தற்காத்துக் கொள்ள முடியும் என்று ஆய்வுகள் தெரிவிக்கின்றன. மக்கள் தொகையில் 80 சதவீதம் பேர் முகக்கவச உறை அணிந்தால், உடனடியாக நோய்த் தொற்று பாதிப்பை நிறுத்திவிட முடியும் என்றும் அதில் தெரிய வந்துள்ளது.
ஏன் முகக்கவச உறை அணிய வேண்டும் என்ற பகுதியில், ``மனிதர்களில் ஒருவரிடம் இருந்து இன்னொருவருக்குப் பரவக் கூடியதாக கோவிட்-19 வைரஸ் உள்ளது. தும்மல் அல்லது இருமலின் போது வெளியாகும் நீர்த் திவலைகள், வேகமாக உலர்ந்து திவலைக் கரு போல மாறி, காற்றில் மிதந்து கொண்டிருக்கும். இறுதியாக வெவ்வேறு மேற்பரப்புகளின் மீது படிந்துவிடும். கோவிட்-19 நோயை உருவாக்கும் சார்ஸ்-சி.ஓ.வி.-2 வைரஸ், காற்று மண்டலத்தில் மூன்று மணி நேரம் வரையிலும், பிளாஸ்டிக் மற்றும் ஸ்டெயின்லெஸ் ஸ்டீல் மேற்பரப்புகளில் 3 நாட்கள் வரையிலும் செயல் தன்மையுடன் இருப்பதாகக் கண்டறியப்பட்டுள்ளது '' என்று கூறப்பட்டுள்ளது.
நோய்த் தாக்குதலுக்கு ஆளான நபரிடம் இருந்து நீர்த்திவலைகளாக வெளிப்பட்டு இன்னும் காற்றில் மிதந்து கொண்டிருந்தால், அந்த வைரஸ்கள், மனிதனின் சுவாச மண்டலத்திற்குள் நுழைவதற்கான வாய்ப்புகளை இந்த முகக்கவச உறைகள் குறைக்கும் என்று கையேட்டில் தெரிவிக்கப்பட்டுள்ளது. வெப்பம், புறஊதா வெளிச்சம், நீர், சோப்பு மற்றும் ஆல்கஹால் கொண்டு நன்கு சுத்தம் செய்யப்பட்ட, பாதுகாப்பு முகக்கவச உறை அணிவதன் மூலம் சுவாசத்தின் மூலம் வைரஸ் உள்ளே போகும் வாய்ப்பைக் குறைப்பது, இந்த நோய்த் தொற்று பரவுதலை நிறுத்துவதில் முக்கிய பங்கு வகிக்கிறது.
இந்த முகக்கவச உறைகளைத் தயாரிப்பது, பயன்படுத்துவது, மீண்டும் பயன்படுத்துவதில் உள்ள சிறந்த நடைமுறைகளை எளிமையாக விளக்குவதாக இந்த வழிகாட்டுதல் குறிப்புகள் உள்ளன. இதனால் என்.ஜி.ஓ.க்கள், தனிநபர்கள் இதுபோன்ற முகக்கவச உறைகளை தாங்களாகவே தயாரித்துக் கொண்டு, இந்தியா முழுக்க பரவலாக இதைப் பயன்பாட்டுக்குக் கொண்டு வர முடியும். இதில் எளிதில் கிடைக்கும் பொருள்களைப் பயன்படுத்துவது, வீட்டிலேயே தயாரிக்கும் எளிமையான நடைமுறை, பயன்படுத்துவதிலும், மீண்டும் பயன்படுத்துவதில் எளிய முறைகள் என்ற விஷயங்களைக் கருத்தில் கொண்டு இந்த வடிவமைப்பு உருவாக்கப்பட்டுள்ளது. இந்தியா முழுக்க மக்கள் நெருக்கம் அதிகமாக உள்ள பகுதிகளில் வசிப்பவர்கள் முகக்கவச உறை அணிவது நல்லது என பரிந்துரைக்கப்படுகிறது.
வீடுகளிலேயே முகக்கவச உறைகள் தயாரிப்பதற்கான விரிவான வழிகாட்டுதல்கள் கீழே உள்ள இணையதள சுட்டியில் தரப்பட்டுள்ளன:
https://static.pib.gov.in/WriteReadData/userfiles/FINAL%20MASK%20MANUAL.pdf
(Visitor Counter : 124
ரெயில்வே அமைச்சகம்
முன்பதிவு செய்த / முன்பதிவில்லாத டிக்கெட்டுகளைப் பெற ரயில் பயணிகளுக்கு ரயில்வே அமைச்சகம் செய்துள்ள வசதிகள்
ரயில் பயணிகள், முன்பதிவு செய்யப்பட்ட மற்றும் முன்பதிவில்லாத டிக்கெட்டுகளைப் பெறுவதற்கு, ரயில்வே அமைச்சகம் பல்வேறு வசதிகளை செய்திருப்பதாக, ரயில்வே அமைச்சர் திரு.அஸ்வினி வைஷ்ணவ் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதிலளித்துள்ள அவர்,
முன்பதிவு செய்யப்பட்ட டிக்கெட்டுகளைப் பெற
- 3962 இடங்களில் கணினிமயமாக்கப்பட்ட பயணியர் முன்பதிவு மையங்கள்
- ஐஆர்சிடிசி இணையதளம் மற்றும் செல்போன் செயலி மூலம் முன்பதிவு
- 375 அஞ்சலகங்களில் கணினிமயமாக்கப்பட்ட பயணியர் முன்பதிவு மையங்கள்
- ஐஆர்சிடிசி-யின் இ-டிக்கெட் ஏஜெண்டுகள், யாத்ரீகர் டிக்கெட் சுவிதா மையங்கள் போன்ற வசதிகளும்ோன்ற வசதிகளும்;
முன்பதிவில்லா டிக்கெட்டுகளைப் பெற
- ரயில் நிலையங்களில் சுமார் 9983 முன்பதிவில்லா டிக்கெட் விற்பனை கவுன்டர்கள்
- 2737 தானியங்கி டிக்கெட் விற்பனை இயந்திரங்கள் / ரூபாய் நோட்டு-நாணயம் & ஸ்மார்ட் கார்டுகளைப் பயன்படுத்தி டிக்கெட் விற்பனை செய்யும் இயந்திரங்கள்
- VII. முன்பதிவில்லா டிக்கெட்டுகளைப் பெறுவதற்கான செல்போன் செயலி
- ஜன்சாதாரன் டிக்கெட் விபனை சேவகர்கள், யாத்ரீகர் டிக்கெட் சுவிதா மையங்கள், ரயில்நிலைய டிக்கெட் விற்பனை ஏஜெண்டுகள்
போன்ற பல்வேறு வசதிகள் செய்யப்பட்டிருப்பதாகவும் ரயில்வே அமைச்சர் தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795408
-----
(Visitor Counter : 186
தகவல் மற்றும் ஒலிபரப்பு அமைச்சகம்
கதையில்லா திரைப்படங்களுக்கு திரையரங்குகள் மற்றும் ஓடிடி தளங்களில் அதிக இடம் தரவேண்டியது அவசியமாகும்: ஐஎஃப்எஃப்ஐ-52 இந்தியன் பனோரமா கதையில்லா பிரிவுத்தலைவர்
‘வேத்-தி விஷனரி’ என்னும் முதல் படத்தைப் பார்த்த பின்னர் அனைத்து ஜூரி உறுப்பினர்களும் எழுந்து நின்று கரவொலி எழுப்பி பாராட்டினார்கள். அது மிகச் சிறந்த படமாகும். அதில் எந்த விவாதத்திற்கும் இடமில்லை. நவம்பர் 20 முதல் 28ம் தேதி வரை கோவாவில் நடைபெறும் 52வது இந்திய சர்வதேச திரைப்படவிழாவின் கதையில்லாத திரைப்படப்பிரிவில் இந்தியன் பனோரமாவின் முதல் படமாக அது வெளியிடப்பட்டபோது, ஜூரிகள் அனைவரும் ஒருமித்தக் கருத்துடன் அதற்கு வாக்களித்தனர். இயக்குநரும், ஒளிப்பதிவாளருமான கதையில்லா திரைப்படப்பிரிவின் இந்தியன் பனோரமா தலைவருமான திரு சுப்பையா நல்லமுத்து செய்தியாளர்களிடம் இதனைத் தெரிவித்தார்.
1939 முதல் 1975ஆம் வரை, 1948 ஜனவரி மகாத்மா காந்தியின் இறுதி ஊர்வலம் உள்ளிட்ட எண்ணற்ற செய்திகளை சேகரித்த வேத் பிரகாஷ் பயணம் குறித்த திரைப்படமான இதன் உச்சக்கட்ட காட்சியைக் கண்டபோது, மெய்சிலிர்த்துப் போனதாக திரு நல்லமுத்து தெரிவித்தார். உண்மையிலேயே சாதனை புரிய விரும்பும் இளைஞர்கள் அந்தத் திரைப்படத்தைக் காணவேண்டும் என்றும், மாணவர்களுக்கு இதைப் போட்டுக் காட்ட வேண்டும் என்றும் அவர் வலியுறுத்தினார்.
அதிகப்படியான கதையில்லாத் திரைப்படங்கள் மராத்தி மொழியில் வந்துள்ளதாக குறிப்பிட்ட அவர், மாநில அரசின் முன்முயற்சிக்குப் பாராட்டுத் தெரிவித்தார். திரையரங்குகளிலும், ஓடிபி தளங்களிலும் இத்தகைய படங்களுக்கு அதிக இடம் அளிக்கும் வகையில், கொள்கை ஒன்று வகுக்க வேண்டும் என அவர் கேட்டுக் கொண்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1773836
------
(Visitor Counter : 164
பிரதமர் அலுவலகம்
பிரதமர், ஒடிசாவில் ரயில் விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து நிவாரண உதவி தொகையை அறிவித்துள்ளார்.
பிரதமர் திரு நரேந்திர மோடி, ஒடிஸா ரயில் விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து நிவாரண உதவி தொகையை அறிவித்துள்ளார்
ஒடிசாவில் நடந்த ரயில் விபத்து குறித்து பிரதமர் அலுவலகம் வெளியிட்டுள்ள ட்விட்டர் பதிவில்,
"ஒடிசாவில் நடந்த ரயில் விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து 2 லட்சம் ரூபாய் நிவாரணமாக வழங்கப்படும். காயமடைந்தவர்களுக்கு 50,000 ரூபாய் வழங்கப்படும் என்று தெரிவிக்கப்பட்டுள்ளது.
தொலைதொடர்பு மற்றும் தகவல் தொழில்நுட்ப அமைச்சகம்
5ஜி தொழில்நுட்ப சேவையைத் தொடங்குவதற்கான விண்ணப்பங்களைக் கோரும் அறிவிப்பு வெளியீடு
அனைத்து மக்களுக்கும் மலிவான விலையில், நவீன, உயர் ரக தொலைத்தொடர்பு சேவையை வழங்க பிரதமர் திரு நரேந்திர மோடி தலைமையிலான அரசு உறுதி பூண்டுள்ளது. 4ஜி தொழில்நுட்ப சேவைகளின் குறிப்பிடத்தக்க வெற்றியைத் தொடர்ந்து, 5ஜி சேவையைத் தொடங்க இந்தியா தற்போது தயாராக உள்ளது.
5ஜி சேவையைத் தொடங்கவும், தற்போதுள்ள தொலைத்தொடர்பு சேவைகளை மேம்படுத்தவும், தொலைத்தொடர்புத் துறை, அலைக்கற்றை ஏலத்தைத் தொடங்கியிருப்பதுடன், விண்ணப்பங்களைக் கோரும் அறிவிப்பையும் 15.06.2022 அன்று வெளியிட்டுள்ளது.
அலைக்கற்றை ஏலத்தின் கூடுதல் விவரங்கள் உட்பட, இதர விஷயங்கள், இருப்பு விலை, தகுதிக்கு முந்தைய நிபந்தனைகள், பிணை வைப்புத் தொகை , ஏல விதிகள் முதலியவற்றையும், மேலே உள்ள பிற விதிமுறைகள் மற்றும் நிபந்தனைகளையும் https://dot.gov.in/spectrum-management/2886 என்ற தொலைத்தொடர்புத் துறை இணையதளத்தில் அணுகலாம்.
அலைக்கற்றை ஏலம், 26.07.2022 அன்று தொடங்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1834137
பிரதமர் அலுவலகம்
‘குளோபல் சிட்டிசன் லைவ்’ நிகழ்ச்சியில் செப்டம்பர் 25 அன்று பிரதமர் காணொலி உரையாற்றவுள்ளார்
‘குளோபல் சிட்டிசன் லைவ்’ நிகழ்ச்சியில் 2021 செப்டம்பர் 25 அன்று பிரதமர் திரு நரேந்திர மோடி காணொலி உரையாற்றவுள்ளார்.
அதீத ஏழ்மைக்கு முற்றுப்புள்ளி வைக்க பணியாற்றும் சர்வதேச அமைப்பாக குளோபல் சிட்டிசன் திகழ்கிறது. செப்டம்பர் 25 மற்றும் 26 ஆகிய நாட்களில் 24 மணி நேரம் நடைபெறவிருக்கும் ‘குளோபல் சிட்டிசன் லைவ்’-ன் போது மும்பை, நியூ யார்க், பாரிஸ், ரியோ டி ஜெனிரோ, சிட்னி, லாஸ் ஏஞ்சல்ஸ், லாகோஸ் மற்றும் சியோலில் நிகழ்ச்சிகள் நடைபெறும்.
உலகெங்கும் உள்ள 120 நாடுகளில் பல்வேறு சமூக வலை தளங்களின் வாயிலாக இந்த நிகழ்ச்சி ஒளிபரப்பப்படும்.
ஊரக வளர்ச்சி அமைச்சகம்
கிராமப்புற பெண்களின் தொழில் முனைதல் உணர்வைக் கௌரவிக்கும் வகையில் மகளிர் தினத்தை ஊரக வளர்ச்சித்துறை கொண்டாட உள்ளது
வாழ்வாதாரச் செயல்பாடுகள் மூலம் தங்களுக்கு அதிகாரம் அளித்துக்கொள்ளும் பெண்களின் உறுதியை அங்கீகரித்துப் பாராட்டும் நோக்கத்துடன் 2022 மார்ச் 8 அன்று பிற்பகல் 3 மணி முதல் மாலை 6 மணி வரை சர்வதேச மகளிர் தினத்தைக் கொண்டாடுவதற்கான நிகழ்ச்சி ஒன்றை ஊரக வளர்ச்சி அமைச்சகம் ஏற்பாடு செய்துள்ளது.
மத்திய ஊரக வளர்ச்சித் துறை அமைச்சர் திரு கிரிராஜ் சிங் முதன்மை விருந்தினராக கலந்து கொள்ளவுள்ள இந்த நிகழ்ச்சியின் போது 'லட்சாதிபதி மகளிர் சுய உதவிக் குழு உறுப்பினர்கள்' தங்கள் அனுபவங்களை பகிர்ந்து கொள்வார்கள். தீன்தயாள் அந்தியோதயா யோஜனா-தேசிய ஊரக வாழ்வாதார இயக்கத்தின் இடையீடுகள் மூலம் தங்களுக்கான லாபமீட்டும் வாழ்வாதாரச் செயல்பாடுகளை உருவாக்கியுள்ள பெண்கள் இவர்கள் ஆவர்.
பாலின நீதி மையங்களின் மேலாண்மை குறித்துக் குழு அளவிலான கூட்டமைப்பின் உறுப்பினர்களும் தங்களது அனுபவங்களை இந்நிகழ்ச்சியின் போது பகிர்ந்து கொள்வார்கள். பாலின சமநிலையை உருவாக்கவும், பாலினப் பாகுபாடுகளைப் போக்கவும் இந்த மையங்களை இப்பெண்கள் நிர்வகிக்கின்றனர்.
சிறப்பாகச் செயல்படும் குழு அளவிலான கூட்டமைப்புகள், தீன்தயாள் அந்தியோதயா யோஜனா-தேசிய ஊரக வாழ்வாதார இயக்கத்தின் கீழ் உள்ள பொதுத்துறை வங்கிகள், தீன்தயாள் உபாத்தியாய் கிராமீன் கௌஷல் யோஜானாத் திட்டத்தை சிறப்பாகச் செயல்படுத்தும் முகமை உள்ளிட்டவற்றுக்கு தீன்தயாள் அந்தியோதயா யோஜனா-தேசிய ஊரக வாழ்வாதார இயக்க விருதுகள் வழங்கப்படும். புதுதில்லியில் உள்ள விக்யான் பவனில் நேரடி மாறும் காணொளி என இரட்டை முறையில் இந்த நிகழ்ச்சி நடைபெற உள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803638
சிறப்பு சேவைகள் மற்றும் கட்டுரைகள்
51.42 லட்சம் ரூபாய் மதிப்பிலான 1.15 கிலோகிராம் எடையிலான தங்கத்தை சென்னை விமான நிலைய சுங்கத்துறை பறிமுதல்
சென்னை விமான நிலைய சுங்கத்துறை அதிகாரிகளுக்கு கிடைத்த ரகசிய தகவலின் அடிப்படையில் அபுதாபியில் இருந்து வந்த ஆண் ஒருவர் இன்று  சோதனை செய்யப்பட்டார். அப்போது அவர் உடலில் மறைத்து வைக்கப்பட்டிருந்த பசை வடிவிலான தங்கத்தை அதிகாரிகள் கைப்பற்றினார்கள்.
1962 சுங்கத்துறை சட்டத்தின் கீழ் 1.15 கிலோகிராம் எடையுடைய 51.42 லட்சம் ரூபாய் மதிப்பிலான 24 கேரட் தங்கம் பறிமுதல் செய்யப்பட்டது. பயணி கைது செய்யப்பட்டார்.
இதுகுறித்த புலன் விசாரணை நடைபெற்று வருகிறது. இத்தகவலை சென்னை சர்வதேச விமான நிலைய சுங்கத் துறையின் முதன்மை ஆணையர் திரு எம் மேத்யூ ஜாலி வெளியிட்டுள்ளார்.
பிரதமர் அலுவலகம்
ஆசிய விளையாட்டுப் போட்டிகள் 2022-ல் பல தசாப்தங்களுக்குப் பின் குதிரையேற்ற அணி வரலாற்றுச் சிறப்புடன் தங்கப் பதக்கம் வென்றதற்குப் பிரதமர் பாராட்டு தெரிவித்துள்ளார்
ஹாங்சோவில் நடைபெறும் ஆசிய விளையாட்டுப் போட்டிகள் 2022-ல் குதிரையேற்ற அணிப் பிரிவில் 41 ஆண்டுகளுக்குப் பின் தங்கப் பதக்கம் வென்ற ஹிருதய் சேடா, அனுஷ் அகர்வாலா, சுதிப்தி ஹஜேலா, திவ்யக்ரித் சிங் ஆகியோருக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் பிரதமர் கூறியிருப்பதாவது:
"பல தசாப்தங்களுக்குப் பின், நமது குதிரையேற்ற அணி ஆசிய விளையாட்டுப் போட்டிகளில் தங்கம் வென்றுள்ளது மிகவும் பெருமைக்குரிய விஷயம் ஆகும்!
ஹிருதய் சேடா, அனுஷ் அகர்வாலா, சுதிப்தி ஹஜேலா, திவ்யக்ரீத் சிங் ஆகியோர் இணையற்ற திறமை, அணி உணர்வை வெளிப்படுத்தி சர்வதேச அரங்கில் நம் நாட்டிற்குப் பெருமை சேர்த்துள்ளனர்.
இந்த வரலாற்று சாதனைக்காக இந்திய அணிக்கு எனது மனமார்ந்த வாழ்த்துக்களை தெரிவித்துக் கொள்கிறேன்.
சிறப்பு சேவைகள் மற்றும் கட்டுரைகள்
செல்பேசி அழைப்பின் போது ஏற்படும் குறைபாடுகளை தெரிவிப்பதற்கான ஐவிஆர்எஸ் – 1955 சேவையை தொலைத்தகவல் தொடர்புத் துறை அறிவித்துள்ளது
செல்பேசி அழைப்பின் போது ஏற்படும் குறைபாடுகளை சந்தாதாரர்கள் நேரடியாக தெரிவிப்பதற்கான ஐவிஆர்எஸ் – 1955 சேவையை தொலைத்தகவல் தொடர்புத் துறை அறிவித்துள்ளது. 1955 என்ற சுருக்கமான குறியீட்டு எண்ணில் சந்தாதாரர்களின் ஐவிஆர்எஸ் அழைப்புகள் ஏற்கப்படும்போது, குறைபாடுகள் பற்றிய சில கேள்விகள் கேட்கப்படும். மேலும் தொடர்ச்சியாக செல்பேசி அழைப்புகளின் குறைபாடுகளை எதிர்கொள்ளும் சந்தாதாரர்களின் பெருநகர்/ சிறு நகர்/ கிராமத்தின் பெயருடன் 1955 என்ற சுருக்கமான குறியீட்டு எண்ணில் சந்தாதாரர்கள் குறுஞ்செய்தியையும் அனுப்பலாம்.
இந்த சேவை எண்ணின் மூலம் செல்பேசி அழைப்பின் போது ஏற்படும் குறைபாடுகள், சரிசெய்யப்பட்டது பற்றிய தகவலை அனுப்பலாம். சந்தாதாரர்களிடமிருந்து பெறப்படும் கருத்துக்கள் சரியான செயல்பாடுகளுக்காக தொலை தகவல் சேவை வழங்குவோருக்கு பகிரப்படும் என்று தொலைத்தொடர்பு அமைச்சக செய்திக்குறிப்பு தெரிவிக்கிறது.
பிரதமர் அலுவலகம்
தலைமைப் பண்பு குறித்த சுவாமி விவேகானந்தரின் அறிவுரையை பிரதமர் இளைஞர்களுக்கு விளக்கினார்
மேம்பட்ட கல்வியையும், தொழில்முனைவு வாய்ப்புக்களையும் நமது இளைஞர்களுக்கு வழங்க நாம் செயல்பட்டுக் கொண்டிருக்கிறோம்: பிரதமர்
தலைமைப் பண்பு குறித்த சுவாமி விவேகானந்தரின் அறிவுரையை நம் நாட்டின் இளைஞர்கள் பின்பற்ற வேண்டும் என்று கேட்டுக் கொண்டுள்ள பிரதமர் திரு நரேந்திர மோடி, தனிநபர்களையும், நிறுவனங்களையும் மேம்படுத்துவதற்காக சுவாமி விவேகானந்தர் வழங்கிய பங்களிப்பைப் பாராட்டினார். இரண்டாவது தேசிய இளைஞர் நாடாளுமன்ற விழாவின் இறுதி நாள் நிகழ்ச்சியில் இன்று கலந்து கொண்டு பேசிய பிரதமர், தனிநபர் வளர்ச்சி முதல் நிறுவன கட்டுமானம் வரையிலும், நிறுவன கட்டுமானம் முதல் தனிநபர் வளர்ச்சி வரையிலான நெறிசார்ந்த சுழற்சியில் சுவாமி விவேகானந்தரின் பங்களிப்பு பற்றி தெரிவித்தார்.
சுவாமி விவேகானந்தரால் ஈர்க்கப்பட்டு தனிநபர்கள் நிறுவனங்களை உருவாக்குவார்கள் என்றும், இந்த நிறுவனங்கள் புதிய நிறுவனங்களை கட்டமைப்பவர்களை உருவாக்குகின்றன என்று திரு மோடி கூறினார். தனிநபர் வளர்ச்சி முதல் நிறுவன கட்டுமானம் வரையிலும், நிறுவன கட்டுமானம் முதல் தனிநபர் வளர்ச்சி வரையிலான நெறிசார்ந்த சுழற்சியை இது துவக்குகிறது. இந்தியாவின் மிகப்பெரும் சக்தியான இதனை தொழில்முனைவை உதாரணமாகக் கொண்டு பிரதமர் விளக்கினார். ஒரு தனிநபர் மிகப்பெரும் நிறுவனத்தை உருவாக்குகிறார், அந்த நிறுவனத்தின் சூழ்நிலை பல்வேறு அறிவு மிக்க தனி நபர்களின் வளர்ச்சிக்கு வித்திடுகிறது, அவர்கள் புதிய நிறுவனங்களை உருவாக்குகின்றனர் என்று பிரதமர் விளக்கம் அளித்தார்.
தேசிய கல்விக் கொள்கையின் மூலம் வழங்கப்பட உள்ள நெகிழ்வுத் தன்மை, புதுமையான கற்கும் முறைகள் முதலியவற்றை இளைஞர்கள் வாய்ப்பாக பயன்படுத்திக் கொள்ள வேண்டும் என்று அவர் கேட்டுக்கொண்டார். இளைஞர்களின் உயர்ந்த லட்சியங்கள், திறமைகள், புரிதல், விருப்பங்களுக்கு முன்னுரிமை வழங்கி மேம்பட்ட தனிநபர்களை உருவாக்குவதை இந்தக் கொள்கை நோக்கமாகக் கொண்டுள்ளது. மேம்பட்ட கல்வி, தொழில்முனைவு வாய்ப்புகள் இளைஞர்களுக்கு வழங்கப்பட்டு வருவதாக அவர் அடிக்கோடிட்டுக் கூறினார். “இளைஞர்களை வெளிநாடுகளுக்குச் செல்ல தூண்டாத வகையிலான ஒரு சூழலியலை உருவாக்க முயன்று வருகிறோம்”, என்று பிரதமர் கூறினார்.
தன்னம்பிக்கையான, தெளிவான மனதுடைய, அச்சமில்லாத, தைரியமான இளைஞர்களை நாட்டின் அடித்தளமாக சுவாமி விவேகானந்தர் தான் அங்கீகரித்தார் என்று பிரதமர் தெரிவித்தார். சுவாமி விவேகானந்தரின் தாரக மந்திரங்களை திரு மோடி இளைஞர்களுக்கு எடுத்துரைத்தார். உடற்நல தகுதிக்கு “இரும்பை போன்ற தசைகளும் எஃகைப் போன்ற நரம்புகளும்” என்பது. ஃபிட் இந்தியா இயக்கம், யோகா, நவீன வசதிகளை விளையாட்டுத் துறையினருக்கு அளித்து அரசு ஊக்குவித்து வருகிறது. தனித்தன்மை மேம்பாட்டிற்கு “உங்களை நம்புங்கள்” என்பது சுவாமி விவேகானந்தரின் அறிவுரை; தலைமைப் பண்பு மற்றும் குழு சார்ந்த பணிகளுக்கு “அனைவரையும் நம்புங்கள்” என்று சுவாமி தெரிவித்தார்.
வடகிழக்குப் பகுதி வளர்ச்சி அமைச்சகம்
வடகிழக்கு பிராந்திய மேம்பாட்டு அமைச்சகத்தின் கீழ் சுதந்திரத்தின் 75-வது ஆண்டுப்பெருவிழாவை நினைவுகூரும் வடகிழக்கு திருவிழா
வடகிழக்கு பிராந்திய மேம்பாட்டு அமைச்சகமும் மேகாலயா அரசும் இணைந்து, வடகிழக்கு கவுன்சில், இந்திய மேலாண்மை கல்விக் கழகம் ஷில்லாங், இன்வெஸ்ட் இந்தியா ஆகியவற்றின் ஒத்துழைப்புடன் சுதந்திரத்தின் 75-வது ஆண்டுப்பெருவிழாவை நினைவுகூரும் வடகிழக்கு திருவிழா, ஏப்ரல் 29 அன்று ஷில்லாங்கில் நடைபெற்றது. வடகிழக்கு முதலீட்டு திறன் மற்றும் எதிர்கால எரிசக்தித் தேவைகள் என்பது பற்றிய மாநாடும் நடைபெற்றது.
இந்த மாநாட்டில் வடகிழக்கு பிராந்திய மேம்பாட்டுத்துறை இணை அமைச்சர் திரு பி எல் வர்மா, மேகாலயா தலைமைச் செயலாளர் திருமதி ஆர் வி சுச்சியாங் உள்ளிட்டோர் கலந்து கொண்டனர். இந்த மாநாட்டின் சிறப்பு அம்சங்களாக பல்வேறு அமைச்சகங்களின் திட்டங்கள், எதி்ர்காலத்திற்கான அவற்றின் யோசனைகள் இடம் பெற்றன.
பிரதமர் அலுவலகம்
பொறியாளர்கள் தினத்தில் பிரதமர் பொறியாளர்களுக்கு வாழ்த்து தெரிவித்துள்ளார்; எம்.விஸ்வேஸ்வரய்யா பிறந்தநாளான இன்று அவருக்கும் புகழாரம் சூட்டியுள்ளார்
பொறியாளர்கள் தினத்தில் பிரதமர் திரு. நரேந்திர மோடி பொறியாளர்களுக்கு வாழ்த்து தெரிவித்துள்ளார்; எம்.விஸ்வேஸ்வரய்யா பிறந்தநாளான இன்று அவருக்கும் புகழாரம் சூட்டியுள்ளார்.
“பொறியாளர்கள் பொறுப்போடும், உறுதியோடும் பணியாற்றுகிறார்கள். அவர்களின் புதுமை முயற்சி இல்லாவிட்டால், மனித குல முன்னேற்றம் முழுமையடையாமல் இருந்திருக்கும். பொறியாளர்கள் தினத்தில் வாழ்த்துகள். கடின உழைப்பில் ஈடுபடும் பொறியாளர்கள் அனைவருக்கம் நல்வாழ்த்துகள். நாட்டின் தலைசிறந்த பொறியாளரான சர்.எம்.விஸ்வேஸ்வரய்யா பிறந்த ஆண்டில் அவருக்கும் புகழஞ்சலி” என்று பிரதமர் கூறியுள்ளார்.
விவசாயத்துறை அமைச்சகம்
மத்திய வேளாண் அமைச்சர் இஸ்ரேலில் வேளாண் நிறுவனங்களைப் பார்வையிட்டார்
மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், தலைமையிலான தூதுக்குழுவினர் இஸ்ரேலை தலைமையிடமாகக் கொண்ட வேளாண் நிறுவனங்களை 2022 மே 9 அன்று பார்வையிட்டனர். வேளாண் வளர்ச்சித் துறைகளில், தொடர்புடையவர்களுடன் பல்வேறு விஷயங்களை அமைச்சர் விவாதித்தார்.
இந்த பயணத்தின் போது, இந்த நிறுவனங்களின் வல்லுநர்கள், துறை சார்ந்த தரவு நிபுணர்கள் ஆகியோருடன் நவீன வேளாண் நடைமுறைகள் தொடர்பான பல்வேறு அம்சங்கள் குறித்து துதுக்குழுவினர் கலந்துரையாடினர்.
நாற்றுப்பண்ணை நடைமுறைகள், பழமரக்கன்றுகள் நடுதல், திராட்சைத் தோட்டங்கள் அமைத்தல் அறுவடைக்குப் பிந்தைய தொழில்நுட்பங்கள், செடி கொடிகள் வளர்த்தல், நுண்ணீர் பாசன முறை, நவீன பால்வளம், கோழி வளர்ப்பு உள்ளிட்ட விஷயங்கள் இந்த விவாதத்தில் முக்கிய இடம் பெற்றன.
-----
(Visitor Counter : 120
விவசாயத்துறை அமைச்சகம்
தமிழகம், ஆந்திரா, கேரளா, தெலங்கானா ஆகிய மாநிலங்களில் நெல் கொள்முதல் மும்முரமாக நடந்து வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத், ஆந்திரப் பிரதேசம், தெலங்கானா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 6 வரை 243.13 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 203.60 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 19.42 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 171.09 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 20.51 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 45902.32 கோடி பெற்றுள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1670967